钦定古今图书集成/明伦汇编/官常典/第754卷 > 房之屏 杨家龙 侯君昭 刘必达 范奇
## 钦定古今图书集成/明伦汇编/官常典/第754卷 > 房之屏 杨家龙 侯君昭 刘必达 范奇

芳　、阎梦夔　、王孕懋

按《明外史蔡懋德传》：时李贼大破山西郡邑。安邑知
县房之屏，宛平人，起家乡举。城陷，北向拜天子，入署
拜母，命妻子各自尽，遂投井未死，贼曳出斩之。忻州
知州杨家龙，字惕若，曲阳人，由岁贡生为宁乡知县。
民遭兵，亡徙过半，抚之七年，皆复业。以荐迁官，受事
甫数旬，贼即至，召士民语曰：‘此城必不守，吾出，若辈
可全也’。”挺身出城，骂贼而死。士民祠祀之。汾州知州
侯君昭，城破不屈死。汾阳知县刘必达，当城破，袖出
“《骂贼文》，被杀。邑中义勇范奇芳，竟刺杀伪都尉，自刭
死。代州参将阎梦夔，鹿邑人。城破，抗节死。宁武兵备
副使王孕懋，字有怀，霸州人，第进士，由太原知府迁。
自成既陷太原，遣使说降；孕懋斩之，与总兵官周遇
吉固守。城陷，自刎死。妻杨投井殉之。宁武既失，三关
皆陷，贼遂长驱犯大同。